Αλφόνσο Ντέιβις
 Ο Ντέιβις γεννήθηκε στο Μπουντουμπούραμ, ένα στρατόπεδο προσφύγων στην Ανατολική Περιφέρεια Γκομόα στη Γκάνα, από Λιβεριανούς γονείς. Οι γονείς του ζούσαν εκεί αφού έφυγαν από την πατρίδα τους κατά τον Δεύτερο Εμφύλιο Πόλεμο της Λιβερίας, ο οποίος εκτόπισε περισσότερους από 450.000 ανθρώπους από τη Λιβερία. Όταν ο Ντέιβις ήταν πέντε ετών, η οικογένειά του μετακόμισε στον Καναδά, όπου τελικά μετεγκαταστάθηκε στο Έντμοντον. Στις 6 Ιουνίου 2017, έλαβε επίσημα την καναδική υπηκοότητα. Αφού έπαιξε για την Έντμοντον Ιντερνάτιοναλς και την Έντμοντον Στράικερς, ο Ντέιβις εντάχθηκε στην ομάδα νέων της Βανκούβερ Γουάιτκαπς το 2015, σε ηλικία 14 ετών. Μετά την ένταξή του στην Βανκούβερ Γουάιτκαπς κατά τη διάρκεια της σεζόν 2016 του MLS, ο Ντέιβις υπέγραψε με τη Γουάιτκαπς ΦΚ 2 του USL στις 23 Φεβρουαρίου 2016. Τη στιγμή της υπογραφής του, έγινε ο νεότερος παίκτης που υπέγραψε συμβόλαιο σε ομάδα του USL, σε ηλικία 15 ετών και 3 μηνών. Ο Ντέιβις έκανε το επαγγελματικό του ντεμπούτο για την Γουάιτκαπς ΦΚ 2 σε ηλικία 15 ετών και 5 μηνών τον Απρίλιο του 2016. Στις 15 Μαΐου 2016, σημείωσε το πρώτο του επαγγελματικό γκολ, καθιστώντας τον το νεότερο σκόρερ στην ιστορία του USL, σε ηλικία 15 ετών και 6 μηνών. Σημείωσε δύο γκολ σε 11 αγώνες κατά τη διάρκεια της σεζόν του 2016. Ο Ντέιβις δηλώθηκε στο ρόστερ της Βανκούβερ Γουάιτκαπς για το Πρωτάθλημα Καναδά 2016, με βραχυπρόθεσμο συμβόλαιο. Την 1η Ιουνίου 2016, έκανε το ντεμπούτο του με την πρώτη ομάδα στο πρώτο αγώνα του Πρωταθλήματος εναντίον της Οτάβα Φιούρι και ξεκίνησε βασικός στον δεύτερο αγώνα στο Βανκούβερ.Στις 15 Ιουλίου 2016, ο Ντέιβις υπέγραψε συμβόλαιο με την πρώτη ομάδα της Γουάιτκαπς έως το 2018, με επιλογές για τις σεζόν 2019 και 2020. Τη στιγμή της υπογραφής του, ήταν ο νεότερος ενεργός παίκτης στο Μέιτζορ Λιγκ Σόκερ και ο τρίτος νεότερος παίκτης που υπέγραψε συμβόλαιο στο MLS. Ο Ντέιβις έκανε το ντεμπούτο του στο MLS στις 16 Ιουλίου 2016 και έγινε ο δεύτερος νεότερος παίκτης που έπαιξε στο MLS, πίσω από το Φρέντι Αντού. Το Σεπτέμβριο του 2016, σημείωσε το πρώτο του γκολ για την πρώτη ομάδα στο ΚΟΝΚΑΚΑΦ Τσάμπιονς Λιγκ 2016-17 εναντίον της Σπόρτινγκ Κάνσας Σίτι στις καθυστερήσεις, για να στείλει τον σύλλογο στον γύρο νοκ-άουτ. Το Σεπτέμβριο του 2016, ο Ντέιβις έγινε ο δεύτερος νεότερος που ξεκίνησε βασικός σε αγώνα στην ιστορία του MLS στον αγώνα εναντίον της Κολοράντο Ράπιντς. Στις 2 Οκτωβρίου 2016, ξεκίνησε εναντίον της Σιάτλ Σάουντερς, όπου κέρδισε ένα πέναλτι. Κατά τη διάρκεια της σεζόν 2016, ο Ντέιβις έπαιξε σε οκτώ αγώνες MLS, τέσσερις αγώνες Καναδικού Πρωταθλήματος και τρεις αγώνες ΚΟΝΚΑΚΑΦ Τσάμπιονς Λιγκ.Μετά από τις εντυπωσιακές πρώιμες εμφανίσεις του στο MLS, ο Ντέιβις προσέλκυσε το ενδιαφέρον και εντοπίστηκε από ευρωπαϊκούς συλλόγους, όπως η Μάντσεστερ Γιουνάιτεντ, η Τσέλσι και η Λίβερπουλ και ανακηρύχθηκε επίσης ένα από τα 60 καλύτερα νεαρά ποδοσφαιρικά ταλέντα στον κόσμο το 2017. Στον εναρκτήριο αγώνα της σεζόν 2018 εναντίον της Μόντρεαλ Ίμπακτ, ο Ντέιβις σημείωσε το πρώτο του γκολ στο MLS και έδωσε την ασίστ σε ένα γκολ του Κέι Καμάρα. Στις 10 Ιουνίου 2018, σημείωσε ένα γκολ και έδωσε τρεις ασίστ σε μία νίκη με 5-2 επί της Ορλάντο Σίτι. Ο Ντέιβις σημείωσε δύο γκολ και έδωσε δύο ασίστ για να βοηθήσει την ομάδα του να νικήσει τη Μινεσότα Γιουνάιτεντ με 4-2 στις 29 Ιουλίου. Στις 29 Ιουνίου 2018, ο Ντέιβις συμπεριλήφθηκε στον ρόστερ της MLS All-Star για τον αγώνα του MLS All-Star Game 2018 την 1η Αυγούστου εναντίον της Γιουβέντους. Ο Ντέιβις έπαιξε στον αγώνα, ο οποίος τελείωσε με ήττα για την ομάδα του στη διαδικασία των πέναλτι με 3-5, ύστερα από την ισοπαλία με 1-1 στην κανονική διάρκεια. Ο Ντέιβις ονομάστηκε Παίκτης της Χρονιάς της Βανκούβερ Γουάιτκαπς στις 24 Οκτωβρίου και έλαβε επίσης το βραβείο Γκολ της Χρονιάς της Βανκούβερ Γουάιτκαπς. Στον τελευταίο αγώνα του Ντέιβις για τη Βανκούβερ στις 28 Οκτωβρίου, σημείωσε και τα δύο γκολ στη νίκη με 2-1 επί της Πόρτλαντ Τίμπερς. Στις 25 Ιουλίου 2018, η Βανκούβερ Γουάιτκαπς ανακοίνωσε τη συμφωνία μεταγραφής του Ντέιβιςι στη Μπάγερν Μονάχου, με τον Ντέιβις να ολοκληρώνει τη σεζόν 2018 του MLS, πριν ενταχθεί στη Μπάγερν τον Ιανουάριο του 2019. Το βασικό κόστος μεταγραφής ορίστηκε στα 13,5 εκατομμύρια δολάρια, με μπόνους που σχετίζονται με την απόδοση να φτάνουν στα 22 εκατομμύρια δολάρια, τότε ένα ρεκόρ για το MLS, όπου αργότερα επισκιάστηκε από τη μεταγραφή του Μιγκέλ Αλμιρόν στη Νιούκασλ Γιουνάιτεντ από την Ατλάντα Γιουνάιτεντ. Ο Ντέιβις έκανε την πρώτη του προπόνηση με την Μπάγερν στις 21 Νοεμβρίου 2018 και έκανε ντεμπούτο στις 12 Ιανουαρίου 2019 εναντίον της Μπορούσια Μενχενγκλάντμπαχ στον τελικό του Τέλεκομ Καπ, το οποίο κέρδισε η Μπάγερν στα πέναλτι, ύστερα από τη λευκή ισοπαλία. Ο Ντέιβις έκανε το ντεμπούτο του στην Μπούντεσλιγκα στις 27 Ιανουαρίου εναντίον της Στουτγκάρδης, όπου αγωνίστηκε ως αλλαγή αργά στον αγώνα στη θέση του Κινγκσλέι Κομάν, στη νίκη με 3-1. Σημείωσε το πρώτο του γκολ για την Μπάγερν στις 17 Μαρτίου, σημειώνοντας το τελικό γκολ στη νίκη με 6-0 επί της Μάιντς 05. Με αυτόν τον τρόπο και σε ηλικία 18 ετών, 4 μηνών και 15 ημερών, έγινε ο νεότερος παίκτης, από τον Ρόκε Σάντα Κρους είκοσι χρόνια πριν, που σκόραρε για το σύλλογο. Είναι ο πρώτος Καναδός διεθνής που σκόραρε για την Μπάγερν. Στις 18 Μαΐου 2019, ο Ντέιβις κέρδισε τον πρώτο του τίτλο της Μπούντεσλιγκα, καθώς η Μπάγερν τερμάτισε δύο βαθμούς πάνω από τη Ντόρτμουντ με 78 πόντους. Μία εβδομάδα αργότερα, ο Ντέιβις κέρδισε το πρώτο του Κύπελλο Γερμανίας, καθώς η Μπάγερν νίκησε τη Λειψία με 3-0 στον τελικό του Κυπέλλου Γερμανίας 2019. Ο Ντέιβις δεν επιλέχθηκε για την ομάδα την ημέρα του αγώνα.Ο Ντέιβις έκανε την πρώτη του συμμετοχή ως βασικός στη Μπούντεσλιγκα με την Μπάγερν την ένατη αγωνιστική της Μπουντεσλίγκα 2019-20, όπου έπαιξε και στα 90 λεπτά της εντός έδρας νίκης με 2-1 επί της Ουνιόν Βερολίνου. Έκανε την πρώτη του βασική συμμετοχή στο ΟΥΕΦΑ Τσάμπιονς Λιγκ στις 6 Νοεμβρίου 2019, σε μία νίκη με 2-0 εναντίον του Ολυμπιακού. Καθ 'όλη τη σεζόν 2019-20, ο Ντέιβις έπαιξε ως αριστερός πλάγιος αμυντικός για να επιτρέψει στον Ντέιβιντ Άλαμπα να παίξει ως κεντρικός αμυντικός. Ο Ντέιβις κέρδισε υψηλό έπαινο κατά τη διάρκεια της περιόδους του σε αυτόν τον ρόλο και θεωρήθηκε ως ένας από τους καλύτερους αριστερούς πλάγιους αμυντικούς στον κόσμο. Στις 25 Φεβρουαρίου 2020, ο Ντέιβις έδωσε την ασίστ για το γκολ του Ρόμπερτ Λεβαντόφσκι στην εκτός έδρας νίκη με 3-0 εναντίον της Τσέλσι στον πρώτο αγώνα του γύρου των 16 του Τσάμπιονς Λιγκ 2019-20. Η επίδοσή του κατά τη διάρκεια του αγώνα επαινέθηκε ευρέως στα μέσα μαζικής ενημέρωσης, με τον ειδικό Γκάρι Λίνεκερ να σχολιάζει ότι ο Ντέιβις έπαιξε «όμορφα», ενώ ο πρώην διεθνής Αμερικανός Στιούαρτ Χόλντεν τον περιέγραψε ως «παγκόσμιας κλάσης αριστερό μπακ».Τον Απρίλιο του 2020, η Μπάγερν Μονάχου και ο Ντέιβις συμφώνησαν σε παράταση συμβολαίου έως το 2025, προσθέτοντας δύο χρόνια στο υπάρχον συμβόλαιό του. Αν και Λιβεριανός πολίτης εκ γενετής, ο Ντέιβις κλήθηκε σε πολλές προπονήσεις των Εθνικών U15 και U18 του Καναδά το 2014 και το 2015. Στις 17 Μαρτίου 2016, κλήθηκε στην Εθνική Καναδά U20 για φιλικό αγώνα εναντίον της Αγγλίας U20. Το Νοέμβριο του 2016, εντάχθηκε στην Εθνική Καναδά U17, όπου σκόραρε εναντίον της Τζαμάικα. Το 2016, ονομάστηκε ως ο Καναδός Άντρας U17 Παίκτης της Χρονιάς για τις επιδόσεις του με τις ομάδες U17 και U20 σε φιλικούς αγώνες. Το Μάρτιο του 2017, ο Ντέιβις δήλωσε σε μια συνέντευξή του ότι «να είμαι σε θέση να εκπροσωπήσω τον Καναδά, είναι ένα από τα όνειρά μου». Το 2017, ονομάστηκε για δεύτερη φορά Καναδός Άντρας U17 Παίκτης της Χρονιάς, λόγω των επιδόσεών του με την ανώτερη ομάδα. Στις 6 Ιουνίου 2017, ο Ντέιβις πέρασε το τεστ υπηκοότητας και έγινε επίσημα Καναδός πολίτης, καθιστώντας τον επιλέξιμο να παίξει για την Εθνική Καναδά. Την ίδια ημέρα, ο Ντέιβις εντάχθηκε στην προετοιμασία της ομάδας για το φιλικό εναντίον του Κουρασάο, καθώς και στο προκαταρκτικό ρόστερ 40 ατόμων για το ΚΟΝΚΑΚΑΦ Γκολντ Καπ του 2017. Ο Ντέιβις έκανε το ντεμπούτο του για τον Καναδά στο φιλικό εναντίον του Κουρακάο, σε ηλικία 16 ετών, καθιστώντας τον τον νεότερο παίκτη που έπαιξε για την εθνική ομάδα. Στις 27 Ιουνίου, ο Ντέιβις ονομάστηκε στην τελική ομάδα 23 ατόμων για το ΚΟΝΚΑΚΑΦ Γκολντ Καπ 2017. Στον πρώτο αγώνα του Καναδά στη διοργάνωση, ο Ντέιβις σκόραρε δύο φορές στη νίκη με 4-2 επί της Γαλλικής Γουιάνας. Τα γκολ τον καθιστούν το νεότερο σκόρερ στην ιστορία του ΚΟΝΚΑΚΑΦ Γκολντ Καπ. Στη συνέχεια, σκόραρε στον δεύτερο αγώνα εναντίον της Κόστα Ρίκα, όπου έληξε ισόπαλος με 1-1. Ο Ντέιβις κέρδισε το Χρυσό Παπούτσι ως ο πρώτος σκόρερ της διοργάνωσης, το βραβείο Νέαρός Παίκτης της Διοργάνωσης και συμπεριλήφθηκε στην Καλύτερη Ομάδα της διοργάνωσης.Στις 30 Μαΐου 2019, ο Ντέιβις ονομάστηκε στην ομάδα για το διορίστηκε στην ομάδα για το ΚΟΝΚΑΚΑΦ Γκολντ Καπ 2019. Κλήθηκε για ένα ζευγάρι αγώνων του Πρωταθλήματος Εθνών ΚΟΝΚΑΚΑΦ 2019-20 εναντίον της Κούβας στις 7 και 10 Σεπτεμβρίου 2019. Στο δεύτερο αγώνα, σημείωσε το καθοριστικό γκολ στη νίκη με 1-0. Τον Οκτώβριο του 2019, ο Ντέιβις βοήθησε τον Καναδά να νικήσει για πρώτη φορά τις Ηνωμένες Πολιτείες ύστερα από 34 χρόνια, σημειώνοντας το εναρκτήριο γκολ του αγώνα για το Πρωτάθλημα Εθνών ΚΟΝΚΑΚΑΦ, που έληξε με 2-0. Μπάγερν Μονάχου Μπούντεσλιγκα: 2018-19 Κύπελλο Γερμανίας: 2018-19 Καναδός Άντρας U17 Παίκτης της Χρονιάς: 2016, 2017 ΚΟΝΚΑΚΑΦ Γκολντ Καπ, Βραβείο Bright Future: 2017 ΚΟΝΚΑΚΑΦ Γκολντ Καπ, Χρυσό Παπούτσι: 2017 ΚΟΝΚΑΚΑΦ Γκολντ Καπ, Κορυφαία Ομάδα: 2017 MLS All-Star Game: 2018 Βανκούβερ Γουάιτκαπς Παίκτης της Χρονιάς: 2018 Βανκούβερ Γουάιτκαπς Γκόλ της Χρονιάς: 2018 Καναδός Παίκτης της Χρονιάς: 2018 Alphonso Davies στο WhitecapsFC.com Αλφόνσο Ντέιβις στην ιστοσελίδα National-Football-Teams.com Προφίλ στο Transfermarkt.com
Ο Αλφόνσο Μπόιλ Ντέιβις (αγγλικά: Alphonso Boyle Davies, γενν. στις 2 Νοεμβρίου 2000) είναι Καναδός επαγγελματίας ποδοσφαιριστής, ο οποίος αγωνίζεται ως πλάγιος μέσος και αριστερός πλάγιος αμυντικός για τη Μπάγερν Μονάχου. Ήταν ο πρώτος παίκτης που γεννήθηκε στη δεκαετία του 2000 και έπαιξε σε αγώνα του Μέιτζορ Λιγκ Σόκερ (MLS). Ο Ντέιβις εντάχθηκε στη Μπάγερν Μονάχου τον Ιανουάριο του 2019 από την ομάδα του MLS, Βανκούβερ Γουάιτκαπς, με τότε ποσό μεταγραφής ρεκορ για τη Πρέμιερ Λιγκ ύψους 100.000 εκατομμυρίων ευρώ.Τον Ιούνιο του 2017, έγινε ο νεότερος παίκτης που εμφανίστηκε στην Εθνική ανδρών Καναδά. Σημειώνοντας δύο γκολ σε έναν αγώνα του ΚΟΝΚΑΚΑΦ Γκολντ Καπ 2017 εναντίον της Γαλλικής Γουιάνας, έγινε ο νεότερος παίκτης που σκόραρε για την Εθνική ανδρών Καναδά, ο νεότερος που σκόραρε στο ΚΟΝΚΑΚΑΦ Γκολντ Καπ και ο πρώτος παίκτης που γεννήθηκε στη δεκαετία του 2000 και σκόραρε σε διεθνή διοργάνωση κορυφαίας κατηγορίας.